
Către,

BIROUL PERMANENT AL CAMEREI DEPUTAŢILOR


Vă înaintăm, alăturat, RAPORTUL COMUN asupra proiectului de Lege pentru modificarea şi completarea Ordonanţei de urgenţă a Guvernului nr.102/2005 privind libera circulaţie pe teritoriul României a cetăţenilor statelor membre ale Uniunii Europene, Spaţiului Economic European şi a cetăţenilor Confederaţiei Elveţiene, trimis Comisiei juridice, de disciplină şi imunităţi cu adresa nr. PL-x 307 din 9 mai 2018, înregistrat cu nr.4c-11/470 din 10 mai 2018 şi Comisiei pentru apărare, ordine publică şi siguranţă cu adresa nr. PL-x 307 din 9 mai 2018, înregistrat cu nr. 4c-12/309 din 10 mai 2018.

În raport cu obiectul şi conţinutul său, iniţiativa legislativă face parte din categoria legilor organice, fiind incidente prevederile art.73 alin.(3) lit.h) din Constituţia României, republicată.

    
  PREŞEDINTE, 



          
         PREŞEDINTE,

       Eugen NICOLICEA



Dorel-Gheorghe CĂPRAR

                                                              
[image: image3.png]


                                                [image: image4.jpg]ROMANIA

1918-2018 | SARBATORIM IMPREUNA




  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI

Nr.4c-11/470/10.05.2018
	
	COMISIA PENTRU APĂRARE, ORDINE 

PUBLICĂ ŞI SIGURANŢĂ NAŢIONALĂ

Nr.4c-12/309/10.05.2018


           








                      Bucureşti, 25 iunie 2018





                                                               PL-x 307/2018








RAPORT COMUN

asupra proiectului de Lege pentru modificarea şi completarea Ordonanţei de urgenţă a Guvernului nr.102/2005 privind libera circulaţie pe teritoriul României a cetăţenilor statelor membre ale Uniunii Europene, Spaţiului Economic European şi a cetăţenilor Confederaţiei Elveţiene
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru apărare, ordine publică şi siguranţă naţională au fost sesizate în comun, pentru dezbatere în fond, cu proiectul de Lege pentru modificarea şi completarea Ordonanţei de urgenţă a Guvernului nr.102/2005 privind libera circulaţie pe teritoriul României a cetăţenilor statelor membre ale Uniunii Europene, Spaţiului Economic European şi a cetăţenilor Confederaţiei Elveţiene, trimis cu adresa nr. PL-x 307 din 9 mai 2018, înregistrat la Comisia juridică, de disciplină şi imunităţi cu nr.4c-11/470 din 10 mai 2018 şi la Comisia pentru apărare, ordine publică şi siguranţă naţională cu nr. 4c-12/309 din 10 mai 2018. 
Senatul, în calitate de primă Cameră sesizată, a adoptat proiectul de lege în şedinţa din ziua de 7 mai 2018.
Camera Deputaţilor este Cameră decizională, în conformitate cu dispoziţiile art.75 alin.(1) din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.102/2005, în sensul stabilirii în mod clar a cazurilor în care organele poliţiei de frontieră nu permit intrarea pe teritoriul României a cetăţenilor Uniunii Europene sau a membrilor de familie, al modificării şi completării art.12 şi 21 din ordonanţa de urgenţă astfel încât să fie tratată în mod corespunzător atât situaţia cetăţenilor UE a căror rezidenţă pe teritoriul României este necesară pentru realizarea unui obiectiv aflat în competenţa Parlamentului, Administraţiei Prezidenţiale, Guvernului sau unei autorităţi publice centrale de specialitate, cât şi situaţia membrilor familiilor acestora, al modificării art.15 alin.(1) ca urmare a apariţiei în practică a unor situaţii în care, din motive obiective, certificatele de înregistrare nu au putut fi emise în ziua depunerii cererilor.
Consiliul Legislativ a avizat favorabil proiectul de ordonanţă de urgenţă, cu observaţii şi propuneri, conform adresei cu nr.224 din 20 martie 2018.

Comisia pentru politică externă a avizat favorabil proiectul de lege, în şedinţa din 30 mai 2018, cu unanimitate de voturi, conform adresei cu nr.4c-13/20/2018.

Comisia pentru administraţie publică şi amenajarea teritoriului a avizat favorabil iniţiativa legislativă, în şedinţa din 23 mai 2018, cu unanimitate de voturi, conform adresei cu nr.4c-6/237/2018.

Comisia pentru drepturile omului, culte şi problemele minorităţilor naţionale a avizat negativ proiectul de lege, în şedinţa din 23 mai 2018, cu majoritate de voturi, conform adresei cu nr.4c-5/270/2018. 
Consiliul Superior al Magistraturii a avizat favorabil proiectul de lege, cu observaţii, conform Hotărârii Plenului Consiliului Superior al Magistraturii nr.732 din 27 iunie 2017.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două comisii sesizate în fond au examinat proiectul de lege în şedinţe separate.

Membrii Comisiei pentru apărare, ordine publică şi siguranţă naţională au dezbătut iniţiativa legislativă în şedinţa din ziua de 13 iunie 2018. 

La lucrările Comisiei, deputaţii au fost prezenţi conform listei de prezenţă.

La dezbaterea iniţiativei legislative au participat, în calitate de invitaţi din partea Ministerului Afacerilor Interne, domnul Mihai Chirică – secretar de stat şi domnul Ionel Creţa – inspector general adjunct al Inspectoratului General pentru Imigrări.

În urma dezbaterilor, membrii Comisiei pentru apărare, ordine publică şi siguranţă naţională au hotărât, cu unanimitate de voturi, adoptarea proiectului de lege în forma prezentată.
          În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au dezbătut proiectul de lege în şedinţa din ziua de 25 iunie 2018. Deputaţii au fost prezenţi la dezbateri conform listei de prezenţă.

În conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, la dezbaterea proiectului de Lege a participat dl. Liviu Fenoghen, şef structură I.G.I. – Ministerul Afacerilor Interne. 
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să aprobe un raport de adoptare a proiectului de lege, în forma adoptată de Senat.
Membrii celor două comisii sesizate în fond au hotărât să propună plenului Camerei Deputaţilor un raport comun de adoptare a proiectului de Lege privind aprobarea Ordonanţei de urgenţă a Guvernului nr.14/2018 pentru modificarea şi completarea Ordonanţei de urgenţă a Guvernului nr.194/2002 privind regimul străinilor în România, în forma adoptată de Senat.

În raport de obiectul şi conţinutul reglementării, proiectul de lege face parte din categoria legilor organice, fiind incidente prevederile art.73 alin.(3) lit.h) din Constituţia României, republicată.

     PREŞEDINTE, 



          
        PREŞEDINTE,

           Eugen NICOLICEA




Dorel-Gheorghe CĂPRAR

        SECRETAR,                  



           SECRETAR,

     Aida-Cristina CĂRUCERU


               Dumitru LUPESCU







Consilier parlamentar,  



                     Cosilier parlamentar,

            Rodica Penescu





         Luminiţa Oprea

